司马光
次韵和邻几秋雨十六韵
气象殊朝夕，兴居错晦月。
混元初不宰，霪雨浩无程。
垫隘宁天意，咨嗟固物情。
晏{温氵换日}方有望，蔚荟已随生。
杲杲升还隐，凄凄断复行。
乱莎长被径，荒藓绿缘甍。
辙迹康庄绝，潢污垅亩平。
茅茨不足庇，禾黍若为成。
蟋蟀颓墙泣，伊威坏灶盈。
乘时众鸥舞，得意怒蛙鸣。
牛马谁分异，萧兰已混并。
居闲犹叵度，负重况遐征。
舟泊种无渚，轮摧路有坑。
轑羹愁病妇，炀灶拥寒婴。
灾不妨明德，神应格到诚。
淳光终下烛，时藿久心倾。